               EUROOPA KOMISJON
            Brüssel,10.5.2022
            COM(2022) 201 final
            2022/0143(BUD)

            Ettepanek:
            EUROOPA PARLAMENDI JA NÕUKOGU OTSUS
            koondatud töötajate toetuseks loodud Globaliseerumisega Kohanemise Euroopa Fondi kasutuselevõtmise kohta (Prantsusmaa taotlus – EGF/2022/001 FR/Air France)

               SELETUSKIRI

               ETTEPANEKU TAUST

               1.Koondatud töötajate toetuseks loodud Globaliseerumisega Kohanemise Euroopa Fondist (edaspidi „EGF“) rahalise toetuse saamise eeskirjad on sätestatud Euroopa Parlamendi ja nõukogu 28. aprilli 2021. aasta määruses (EL) 2021/691, millega luuakse Globaliseerumisega Kohanemise Euroopa Fond (EGF) koondatud töötajate toetuseks ja tunnistatakse kehtetuks määrus (EL) nr 1309/2013
                  1
                (edaspidi „EGFi määrus“).

               2.Prantsusmaa esitas 21. jaanuaril 2022 taotluse EGF/2022/001 FR/Air France, et saada EGFst rahalist toetust seoses töötajate koondamisega Prantsusmaa ettevõtja Air France
                  2
                juures.

               3.Pärast taotluse hindamist otsustas komisjon kooskõlas kõikide EGFi määruse kohaldatavate sätetega, et EGFst rahalise toetuse andmise tingimused on täidetud.

               TAOTLUSE KOKKUVÕTE

                        EGFi taotlus

                        EGF/2022/001 FR/Air France

                        Liikmesriik

                        Prantsusmaa

                        Asjaomased piirkonnad (NUTS
                           3
                         2. tasand)

                        Île de France (FR10)
                           4

                        Taotluse esitamise kuupäev

                        21. jaanuar 2022

                        Taotluse kättesaamise kinnitamise kuupäev

                        21. jaanuar 2022

                        Lisateabe nõudmise kuupäev

                        4. veebruar 2022

                        Lisateabe esitamise tähtaeg

                        25. veebruar 2022

                        Hindamise lõpuleviimise tähtaeg

                        12. mai 2022

                        Sekkumiskriteerium

                        EGFi määruse artikli 4 lõike 2 punkt a

                        Põhiettevõtja

                        Air France

                        Asjaomaste ettevõtjate arv

                        3

                        Majandussektor(id)

                        (NACE Revision 2 osa)
                           5

                        Osa 33 (Masinate ja seadmete remont ja paigaldus)
                           Osa 51 (Õhutransport)

                        Vaatlusperiood (neli kuud):

                        1. juuli 2021 – 1. november 2021

                        Koondamiste arv vaatlusperioodil (a)

                        282

                        Koondamiste arv enne või pärast vaatlusperioodi (b)

                        1 298

                        Koondamisi kokku (a+b)

                        1 580

                        Rahastamise nõuetele vastavate toetusesaajate koguarv

                        1 580

                        Sihtrühma kuuluvate toetusesaajate koguarv

                        1 580

                        Individuaalsete teenuste eelarve (eurodes)

                        20 873 656

                        EGFi rakendamise eelarve
                           6
                         (eurodes)

                        00 000 000

                        Kogueelarve (eurodes)

                        20 873 656

                        EGFi toetus (85 %) (eurodes)

                        17 742 607

               TAOTLUSE HINDAMINE

               Menetlus

               4.Prantsusmaa ametiasutused esitasid taotluse EGF/2022/001 FR/Air France 21. jaanuaril 2022, st 12 nädala jooksul alates EGFi määruse artiklis 4 sätestatud sekkumiskriteeriumide täitmise kuupäevast. Komisjon kinnitas taotluse kättesaamist samal kuupäeval ja palus Prantsusmaalt lisateavet 4. veebruaril 2022. Lisateave esitati 15 tööpäeva jooksul alates teabenõude esitamise kuupäevast. Täieliku taotluse saamisest alates arvestatav 50 tööpäeva pikkune tähtaeg, mille jooksul komisjon peaks hindama taotluse vastavust rahalise toetuse andmise tingimustele, lõpeb 12. mail 2022.

               Taotluse rahastamiskõlblikkus

               Asjaomased ettevõtjad ja toetusesaajad

               5.Taotlus on esitatud 282 koondatud töötaja kohta, kelle tegevus ettevõtja Air France juures on lõppenud. Ettevõtja tegutseb majandussektoris, mille tegevusala on liigitatud NACE Revision 2 osa 51 (õhutransport) alla. Koondamised ettevõtja Air France juures paigutuvad Prantsusmaa mandriosa NUTS 2. tasandi 12sse piirkonda
                  7
                ja nelja Prantsusmaa NUTS 2. tasandi ülemerepiirkonda
                  8
               .

               Sekkumiskriteeriumid

               6.Prantsusmaa esitas taotluse EGFi määruse artikli 4 lõike 2 punkti a kohaste sekkumiskriteeriumide alusel, milles on seatud tingimuseks, et vaatlusperioodiks oleva nelja kuu jooksul on liikmesriigi ettevõtja juures pidanud tegevuse lõpetama vähemalt 200 koondatud töötajat, kaasa arvatud töötajad, kelle on koondanud nimetatud ettevõtja tarnijad või tootmisahela järgmise etapi tootjad, ja/või füüsilisest isikust ettevõtjad, kes on oma tegevuse lõpetanud.

               7.Neljakuuline vaatlusperiood kestis 1. juulist 2021 kuni 1. novembrini 2021. Vaatlusperioodil koondas ettevõtja Air France 282 töötajat.

               Koondamiste ja tegevuse lõpetamise juhtude arvutamine

               8.282 koondatud töötaja tegevuse lõpetamist vaatlusperioodi jooksul on arvestatud alates kuupäevast, mil tööandja esitas töötajale individuaalse teate koondamise või töölepingu lõpetamise kohta.

               Tingimustele vastavad toetusesaajad

               9.Lisaks juba osutatud töötajatele kuulub rahastamise nõuetele vastavate toetusesaajate hulka 1 298 töötajat, kes koondati enne või pärast nelja kuu pikkust vaatlusperioodi. Kõik need töötajad lõpetasid oma tegevuse kuue kuu jooksul enne vaatlusperioodi algust 1. juulil 2021 ja/või vaatlusperioodi lõpu ja käesoleva ettepaneku vastuvõtmisele eelneva päeva vahel. On võimalik kindlaks teha selge põhjuslik seos sündmusega, mis põhjustas koondatud töötajate tegevuse lõpetamise vaatlusperioodil.

               10.Rahastamise nõuetele vastavaid toetusesaajaid on kokku 1 580.

               Koondamise ja tegevuse lõpetamise põhjustanud sündmuste kirjeldus

               11.Koondamised on tingitud pandeemia põhjustatud ootamatust üleilmsest majanduskriisist. COVID-19 kriisi mõju Air France’ile (samuti teistele lennuettevõtjatele) oli tõsine ja järsk ning sundis piiride sulgemise tõttu vähendama pakutavaid lende ja lennuliiklust.

               12.Lisaks sissetulekute ja liikluse järsule vähenemisele ning kuna pandeemia alguses liikumine praktiliselt seiskus, on COVID-19 tekitanud lennutranspordisektoris pikaajalise kriisi. Prantsusmaal vähenes SKP 2020. aastal 8 %
                  9
                ja hoolimata 2021. aasta 7 % kasvust ei ole pandeemiaeelset taset veel saavutatud. Leibkondade kasutada oleva kogutulu langus mõjutab ka reisidele kulutatavaid vahendeid. Lisaks seavad kaugtöö ning uued tervishoiu- ja keskkonnanõuded suhtumise õhutransporti küsimärgi alla ja selle tulemusena võib muutuda tarbijate pikaajaline käitumine. Lennuliikluse taastumine on seega ilmselt aeglane ja ebakindel. Air France arvab, et saavutab pakutavate lendude osas pandeemiaeelsest tasemest 95 % alles 2023. aastal.

               13.Kriisi alguses kaotas Air France igal kuul 450 miljonit eurot. Ettevõtja oleks olnud maksejõuetu ja ei oleks suutnud enam töötajatele palka maksta, kui ta poleks saanud riigigarantiiga laenu 7 miljardit eurot. Samas ei oleks laenudest üksi olukorra lahendamiseks piisanud, kui ei oleks lisandunud teisi meetmeid, sh tegevuse kärpimine, siseriiklike lendude võrgu ümberkujundamine ning tugifunktsioonide (turundamine, teabevahetus, personaliteenused jne) lihtsustamine ja koondamine. Need meetmed tõid kaasa töötajate arvu vähendamise.

               Koondamiste eeldatav mõju kohalikule, piirkondlikule või riigi majandusele ja tööhõivele

               14.Kõige rohkem avaldasid koondamised mõju Île de France’i piirkonnale, sest 57 % koondamistest toimus sellel territooriumil.

               15.Prantsuse ametiasutused selgitasid, et olukorra halvenemine tööturul nii Île de France’is kui ka ülejäänud Prantsusmaal oli tingitud sanitaarkriisist ja eelkõige esimestest liikumispiirangutest (17. märts – 10. mai 2020), mille kestel majandustegevus peaaegu seiskus.

               16.Kohe koondamiste esimese laine järel, st 2021. aasta esimeses kvartalis individuaalsete meetmete alustamise etapis, oli töötuse määr Île de France’is 7,7 %
                  10
               . Piirkonnas registreeriti üle ühe miljoni (1 056 950) tööotsija
                  11
               , mis tähendab eelmise aastaga võrreldes 8 % kasvu. Tööotsijate arv suurenes meeste puhul 9,2 % ja naiste puhul 6,7 %
                  12
               . Peaaegu pooled neist (49,8 %) olid pikaajalised tööotsijad (üle 12 kuu), mis on 4 protsendipunkti rohkem kui 2020. aasta esimeses kvartalis.

               17.Pärast koondamisi ja toetuse algust hakkas tööhõiveolukord Prantsusmaal
                  13
                paranema. 2021. aasta neljandas kvartalis vähenes tööotsijate arv eelmise aastaga võrreldes 5,8 %,
                  14
                samas kui Île de France’is oli hoolimata 6,1 %st aastasest langusest
                  15
                2021. aasta neljandas kvartalis endiselt peaaegu miljon (994 110)
                  16
                tööotsijat. Kõigist tööotsijatest oli pikaajalisi tööotsijaid 49,3 % (st 1,2 pp rohkem kui 2020. aasta neljandas kvartalis
                  17
               ), ehkki aastane langus oli 3,9 %.

               18.Prantsusmaa tööturuamet täpsustas, et Air France’i ümberkorraldamine mõjutab asjaomaste piirkondade tööhõive tasakaalu. Sellest tulenevalt teavitati ettevõtjat tema kohustustest seoses tööhõive elavdamisega kõnealustes piirkondades. Ettevõtja peab pakkuma selliseid meetmeid nagu tööhõive otsetoetus, tuleviku-uuringute rahastamine, rahaline toetus ühisfondidele piirkonna taaselustamiseks jne,
                  18
                mille eesmärk on edendada uut majandustegevust ja töökohtade loomist töö kaotanud inimeste jaoks.

               Muutusteks ja restruktureerimiseks valmisolekut käsitleva ELi kvaliteediraamistiku kohaldamine

               19.Prantsusmaa on kirjeldanud, kuidas muutusteks ja restruktureerimiseks valmisolekut käsitlevas ELi kvaliteediraamistikus esitatud soovitusi on arvesse võetud. Prantsuse tööseadustiku kohaselt peab ettevõtja, kes tegutseb in bonis (st ei ole likvideerimisel) ja kelle juures töötab 1 000 või enam töötajat, hüvitama kõik aktiivsete tööturumeetmetega kaasnevad kulud töötajatele, kes on organisatsioonilise ümberkorraldamise tõttu töölt vabastatud. Riigiasutuste sekkumine on ette nähtud alles siis, kui koondava ettevõtja võetud meetmed on lõppenud.

               20.Prantsusmaa on teatanud, et Air France on koostanud ulatusliku aktiivsete tööturumeetmete paketi, mille eesmärk on aidata koondatud töötajaid. Koostöös väliskonsultandiga (Alixio Mobilité ja Sodesi) seadis Air France sisse nõustamispunkti (Espaces d’information, d’accompagnement et de conseil), mis on asjaomaste töötajate jaoks esmane kontaktpunkt. Seal nõustatakse neid nii tulevikuväljavaadete osas kui ka aidatakse leida koolitusi või uut tööd.

               21.Seoses koondatud töötajate abistamiseks võetud meetmetega on Prantsusmaa märkinud, et kaasnevate aktiivsete tööturumeetmete rakendamine, mis on osa Air France’i õiguslikust kohustusest, algas kohe pärast koondamisi.

               Vastastikune täiendavus liikmesriikide või liidu vahenditest rahastatavate meetmetega

               22.Prantsusmaa on kinnitanud, et allpool kirjeldatud meetmed, mis saavad EGFi rahalist toetust, ei saa toetust liidu muudest rahastamisvahenditest.

               Sihtrühma kuuluvate toetusesaajate või nende esindajate või sotsiaalpartnerite ning kohalike ja piirkondlike asutustega konsulteerimise kord

               23.Prantsusmaa on teatanud, et kooskõlastatud individuaalsete teenuste pakett on koostatud töötajate ja ametiühingute esindajatega konsulteerides. Air France’i ning SNPNC
                  19
               , UNAC
                  20
               , UNSA-PNC
                  21
               , CFDT
                  22
               , FO
                  23
               , ja CFE/CGC
                  24
                vahelistel kohtumistel koostasid läbirääkimiste osapooled meetmete paketi asjaomaste töötajate abistamiseks. Need siseläbirääkimiste voorud algasid 8. juulil 2020 ja lõppesid 28. mail 2021
                  25
               .

               Sihtrühma kuuluvad toetusesaajad ja kavandatud meetmed

               Sihtrühma kuuluvad toetusesaajad

               24.Eeldatavalt osalevad kõnealuste meetmetega pakutavas tegevuses kõik koondatud töötajad. Need töötajad jagunevad soo, vanuse ja haridustaseme alusel järgmiselt.

                        Kategooria

                        Eeldatavate toetusesaajate arv

                        Sugu

                        Mehed:

                        695

                        (44,0 %)

                        Naised:

                        885

                        (56,0 %)

                        Mittebinaarsed isikud

                        0

                        (0,0 %)

                        Vanuserühm

                        alla 30aastased:

                        21

                        (1,3 %)

                        30–54aastased:

                        1 073

                        (67,9 %)

                        üle 54aastased:

                        486

                        (30,8 %)

                        Haridustase

                        Põhiharidus või sellest madalam haridus
                           26

                        65

                        (4,1 %)

                        Keskharidus
                           27
                         või keskharidusjärgne haridus
                           28

                        1 051

                        (66,5 %)

                        Kõrgharidus
                           29

                        464

                        (29,4 %)

               25.Puudega töötajaid on 96.

               Kavandatud meetmed

               26.Meetmed, mille puhul Prantsusmaa ametiasutused taotlevad EGFi kaasrahastamist, on seotud ümberõppepuhkuse (congé de reclassement)
                  30
                kestuse pikendamisega kauemaks kui ettevõtja õiguslikud kohustused ette näevad. Meede on ette nähtud koondatud töötajatele ja töötajatele, kellel ei olnud vabatahtliku lahkumise ajal veel konkreetseid plaane uue töökoha leidmiseks ja kes soovisid saada kasu ümberõppe meetmetest, nõustamisest, juhendamisest või abist ettevõtte asutamisel või ülevõtmisel jne.

               27.Koondatud töötajatele osutatavad individuaalsed teenused koosnevad järgmistest meetmetest.

               –Nõustamisteenused ja kutsenõustamine. Koondatud töötajatele pakutakse karjäärinõustamist ja neil aidatakse tööd otsida ning kui nad tahavad oma ettevõtet luua, siis pakutakse neile start-up-tuge. Osalejatele pakutakse kutsenõustamist, tuge töö otsimisel, arengukoolitust, teavet olemasolevate koolituste kohta, samuti aidatakse edendada ettevõtlust. Meede hõlmab tööjõuvahendusteenuste osutamist, mille käigus aitab spetsialist tööd otsida ja tööpakkumiste vahel valida, tööintervjuudeks valmistuda jne. Ettevõtlusnõustajad selgitavad töötajatele, kuidas hakata füüsilisest isikust ettevõtjaks, võtta ettevõte üle või koostada äriplaani, kuidas otsida rahastajaid ja milliseid teenuseid võib ettevõtlusega alustamisel veel vaja minna.

               –Koolitus. Töötajatele pakutakse mitmesuguseid täiendus- või ümberõppealaseid koolitusi, mis on kohandatud vajadustele, mille on kindlaks määranud nõustamisteenuse osutajad. Töötajad, kes soovivad hakata füüsilisest isikust ettevõtjaks, saavad osaleda Sodesi (PASS CREA), äri -ja tööstuskoja või kaubandus- ja käsitöökoja pakutavatel ettevõtlusega alustamise koolitustel.

               –Ettevõtte loomise toetus. Töötajad, kes asutavad oma ettevõtte (äritegevuse ülevõtmine või ettevõtlusega alustamine), saavad asutamiskulude, varasse tehtavate investeeringute ja jooksvate kulude katteks 15 000 eurot. Toetust makstakse välja kolmes osas vastavalt eelnevalt kokkulepitud vahe-eesmärkidele. Esimene osamakse (3000 eurot) tehakse siis, kui isik esitab ettevõtte loomise või ülevõtmise kohta tõendi (nt tõend registreerimise tasu maksmise kohta)
                  31
               . Teine ja kolmas 6 000 euro suurune osamakse tehakse pärast seda, kui RSIle
                  32
                on esitatud esimene ja teine tegevusaruanne, milles on füüsilisest isikust ettevõtja puhul käibena toodud vähemalt 200 eurot ja ettevõtte ainuomaniku puhul 500 eurot, või kui on esitatud vannutatud audiitori väljastanud tõend vähemalt 500 eurose või 1000 eurose käibe kohta olenevalt ettevõtte liigist
                  33
               .

               –
                     Töölevõtmise toetus. VKEd, kes võtavad endise Air France’i töötaja tööle tähtajatu või vähemalt kuuekuulise tähtajalise lepinguga, saavad kuni kaks kuud toetust töötaja palga ja ettevõtja maksude ulatuses, samuti hüvitatakse vajaduse korral osa uue töökohaga kohanemiseks vajalikest koolituskuludest.

               –Kiiresti tööturule naasmise toetus. Töötajad, kes naasevad kiiresti tööturule tähtajatu või vähemalt kuuekuulise tähtajalise lepinguga, saavad toetust, mis on võrdne tööotsingutoetusega,
                  34
                mida nad oleksid saanud, kui nad ei oleks tööd leidnud. See summa ei tohi ületada nelja kuu tööotsingutoetust.

               –Palgalisad. Selle meetme eesmärk on soodustada uue (tähtajatu või vähemalt kuuekuulise tähtajalise lepinguga) töö vastuvõtmist ka juhul, kui uue töökoha palk on madalam kui eelmise oma. Hüvitis on võrdne eelmise palga vahega (kuni 600 eurot kuus) maksimaalselt 30 kuu
                  35
                jooksul ja või kuni 375 eurot
                  36
                kuus maksimaalset 48 kuu
                  37
                jooksul. Ühele töötajale makstav hüvitis ei tohi aga ületada 18 000 eurot.

               28.Kirjeldatud kavandatud meetmed on aktiivsed tööturumeetmed, mis on EGFi määruse artikli 7 kohaselt rahastamiskõlblikud. Need meetmed ei asenda passiivseid sotsiaalse kaitse meetmeid.

               29.Prantsusmaa teatas, et Air France pakub oma töötajatele oskuste arendamise kava raames regulaarselt koolitusi, kus pööratakse tähelepanu digioskustele ja ressursitõhusas majanduses nõutavatele oskustele. Air France’i veebikoolitusplatvormi kaudu pakutav koolitus on koondatud töötajatele kättesaadav kogu selle aja jooksul, mil nad osalevad EGFi meetmetes.

               30.Prantsusmaa on esitanud nõutud teabe meetmete kohta, mida asjaomased ettevõtjad peavad võtma riigisiseste õigusaktide või kollektiivlepingute kohaselt. Nad on kinnitanud, et EGFi rahaline toetus ei asenda ühtegi niisugust meedet.

               Hinnanguline eelarve

               31.Hinnanguline kogukulu on 20 873 656 eurot, mis hõlmab üksnes individuaalsete teenuste kulusid. Prantsusmaa on otsustanud katta ettevalmistus-, haldus-, teavitamis- ja reklaami- ning kontrolli- ja aruandluskulud omavahenditest.

               32.EGFst taotletud rahalise toetuse kogusumma on 17 742 607 eurot (85 % kogukuludest).

               33.Riiklikku eel- ja kaasrahastamist pakub Air France.

                        Meetmed

                        Osalejate hinnanguline arv

                        Hinnanguline kulu osaleja kohta
                        (eurodes)
                           38

                        Hinnanguline kogukulu

                        (eurodes)
                           39

                        Individuaalsed teenused (EGFi määruse artikli 7 lõike 2 punkti a kohased meetmed)

                        Nõustamisteenused ja kutsenõustamine
                           (accompagnement congé de reclassement Alixio et Sodesi)

                        1 162

                        2 098

                        2 437 820

                        Koolitus
                           (formation)

                        805

                        2 815

                        2 266 400

                        Ettevõtte loomise toetus
                           (prime à la création d'entreprise)

                        591

                        15 000

                        8 865 000

                        Vahesumma a:

                        protsent individuaalsete teenuste paketist

                        –

                        13 569 220

                        (65,00 %)

                        Toetused ja stiimulid (EGFi määruse artikli 7 lõike 2 punkti b kohased meetmed)

                        Värbamishüvitised
                           (aide TPE - PME)

                        46

                        5 296

                        243 608

                        Kiiresti tööturule naasmise toetus
                           (indemnité de reclassement rapide/immédiat)

                        512

                        11 467

                        5 871 235

                        Palgalisad
                           (indemnité différentielle de rémunération)

                        83

                        14 332

                        1 189 593

                        Vahesumma b:

                        protsent individuaalsete teenuste paketist

                        –

                        7 304 436

                        (35,00 %)

                        EGFi määruse artikli 7 lõike 5 kohased tegevused

                        1. Ettevalmistav tegevus

                        –

                        0

                        2. Haldamine

                        –

                        0

                        3. Teavitamine ja reklaam

                        –

                        0

                        4. Kontroll ja aruandlus

                        –

                        0

                        Vahesumma c:

                        protsent kogukuludest:

                        –

                        0

                        (0,00 %)

                        Kogukulu (a + b + c):

                        –

                        20 873 656

                        EGFi toetus (85 % kogukuludest)

                        –

                        17 742 607

               34.Tabelis esitatud EGFi määruse artikli 7 lõike 2 punkti b kohaste meetmetega seotud kulud ei ületa 35 % individuaalsete teenuste kooskõlastatud paketi kogukuludest. Prantsusmaa kinnitas, et nende meetmete puhul nõutakse sihtrühma kuuluvate toetusesaajate aktiivset osalemist tööotsingul või koolitustegevuses.

               35.Prantsusmaa on kinnitanud, et füüsilisest isikust ettevõtjate ja selliste isikute puhul, kes on alustanud tegevust ettevõtjana või kes on ettevõtte üle võtnud, ei ületa investeeringud 22 000 eurot ühe toetusesaaja kohta.

               Kulude rahastamiskõlblikkuse periood

               36.Prantsusmaa hakkas sihtrühma kuuluvatele toetusesaajatele individuaalseid teenuseid osutama 1. veebruaril 2021. Seega võib kõnealuste meetmetega seotud kulude katteks saada EGFst rahalist toetust alates 1. veebruarist 2021 kuni 24 kuu möödumiseni rahastamisotsuse jõustumise kuupäevast.

               37.Prantsusmaa hakkas EGFi rakendamisega seotud halduskulusid kandma 6. jaanuaril 2021, kuid otsustas katta need omavahenditest.

               Haldus- ja kontrollisüsteemid

               38.Taotlus sisaldab haldus- ja kontrollisüsteemi kirjeldust, milles on täpsustatud asjaomaste asutuste vastutusalad. Prantsusmaa on komisjonile teatanud, et rahalist toetust haldab töö-, tööhõive-, kutseharidus- ja sotsiaaldialoogi ministeeriumi alla kuuluv tööhõive ja kutseõppe peadirektoraat (Délégation générale à l’emploi et à la formation professionnelle, DGEFP), täpsemalt selle riikliku tööhõivefondi osakond (Fonds national de l’emploi, DGEFP – MFNE). Makseid teeb DGEFP finantsosakond (Affaires financières, DGEFP – MAFI). Ministeeriumidevaheline kontrollide koordineerimise komisjon (Commission interministérielle de coordination des contrôles, CICC) on Prantsusmaa EGFi auditeerimisasutus. Air France vastutab meetmete rakendamise eest. Sellega seoses sõlmivad Prantsuse ametiasutused ettevõtjaga Air France partnerluslepingu.

               Asjaomase liikmesriigi kohustused

               39.Prantsusmaa on esitanud kõik vajalikud tagatised seoses järgmisega:

               –kavandatud meetmetele juurdepääsu võimaldamisel ja nende rakendamisel järgitakse võrdse kohtlemise ja mittediskrimineerimise põhimõtteid;

               –liikmesriigi ja ELi õigusaktides sätestatud nõuded kollektiivse koondamise kohta on täidetud;

               –Air France, kes jätkab pärast koondamisi tegevust, on täitnud oma juriidilised kohustused ja kandnud oma töötajate eest nõuetekohaselt hoolt,

               –topeltrahastamist välditakse,

               –EGFi rahaline toetus vastab liidu riigiabi menetlus- ja materiaalõiguse normidele.

               MÕJU EELARVELE

               Eelarvet käsitlev ettepanek

               40.EGFi toetus ei ületa iga-aastast maksimumsummat, milleks on 186 miljonit eurot (2018. aasta hindades), nagu on ette nähtud nõukogu 17. detsembri 2020. aasta määruse (EL, Euratom) nr 2020/2093 (millega määratakse kindlaks mitmeaastane finantsraamistik aastateks 2021–2027)
                  40
                artikliga 8.

               41.Olles hinnanud taotlust EGFi määruse artikli 13 lõigetes 1 ja 2 sätestatud tingimuste kohaselt ning arvestades sihtrühma kuuluvate toetusesaajate arvu, kavandatavaid meetmeid ja hinnangulisi kulusid, teeb komisjon ettepaneku, et taotlusele rahalise toetuse andmiseks võetaks kasutusele EGFi vahendeid 17 742 607 euro suuruses summas, mis moodustab 85 % kavandatud meetmete kogukuludest.

               42.EGFi vahendite kasutuselevõtmise ettepaneku kohta teevad otsuse Euroopa Parlament ja nõukogu ühiselt, nagu on sätestatud 16. detsembri 2020. aasta institutsioonidevahelise kokkuleppe (Euroopa Parlamendi, Euroopa Liidu Nõukogu ja Euroopa Komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta, samuti uute omavahendite, sealhulgas uute omavahendite kasutuselevõtmise suunas liikumise tegevuskava kohta)
                  41
                punktis 9.

               Seotud õigusaktid

               43.Samal ajal kui komisjon esitab Euroopa Parlamendile ja nõukogule ettepaneku võtta vastu otsus EGFi kasutuselevõtmiseks, esitab ta neile ka ettepaneku 15 645 511 euro
                  42
                ümberpaigutamiseks asjakohasele eelarvereale.

               44.Samal ajal kui komisjon võttis vastu ettepaneku võtta vastu otsus EGFi kasutuselevõtmiseks, võttis ta vastu ka otsuse rahalise toetuse kohta, mis on rahastamisotsus finantsmääruse
                  43
                artikli 110 tähenduses. Rahastamisotsus jõustub päeval, mil Euroopa Parlament ja nõukogu teavitavad komisjoni eelarvevahendite ümberpaigutamise heakskiitmisest.

               2022/0143 (BUD)

               Ettepanek:

               EUROOPA PARLAMENDI JA NÕUKOGU OTSUS

               koondatud töötajate toetuseks loodud Globaliseerumisega Kohanemise Euroopa Fondi kasutuselevõtmise kohta (Prantsusmaa taotlus – EGF/2022/001 FR/Air France)

               EUROOPA PARLAMENT JA EUROOPA LIIDU NÕUKOGU,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 28. aprilli 2021. aasta määrust (EL) 2021/691, millega luuakse Globaliseerumisega Kohanemise Euroopa Fond (EGF) koondatud töötajate toetuseks ja tunnistatakse kehtetuks määrus (EL) nr 1309/2013,
                  44
                eriti selle artikli 15 lõiget 1,

               võttes arvesse 16. detsembri 2020. aasta institutsioonidevahelist kokkulepet Euroopa Parlamendi, Euroopa Liidu Nõukogu ja Euroopa Komisjoni vahel, mis käsitleb eelarvedistsipliini, eelarvealast koostööd ning usaldusväärset finantsjuhtimist, samuti uusi omavahendeid, sealhulgas uute omavahendite kasutuselevõtmise suunas liikumise tegevuskava,
                  45
                eriti selle punkti 9,

               võttes arvesse Euroopa Komisjoni ettepanekut

               ning arvestades järgmist:

               (1)Koondatud töötajate toetuseks loodud Globaliseerumisega Kohanemise Euroopa Fondi (EGF) eesmärk on näidata üles solidaarsust ning edendada inimväärset ja kestlikku tööhõivet liidus, toetades suurte restruktureerimiste käigus koondatud töötajaid ja tegevuse lõpetanud füüsilisest isikust ettevõtjaid ning aidates neil võimalikult kiiresti saada uuesti inimväärset ja kestlikku tööd.

               (2)Nõukogu määruse (EL, Euratom) 2020/2093
                  46
                artikli 8 kohaselt ei tohi EGFist antav toetus ületada iga-aastast maksimumsummat, milleks on 186 miljonit eurot (2018. aasta hindades).

               (3)Prantsusmaa esitas 21. jaanuaril 2022 taotluse EGFist rahaliste toetuse saamiseks seoses töötajate koondamisega Prantsusmaa ettevõtja Air France juures. Taotluse kohta esitati lisateavet vastavalt määruse (EL) 2021/691 artikli 8 lõikele 5. Taotlus vastab määruse (EL) 2021/691 artiklis 13 EGFlt rahalise toetuse saamiseks ette nähtud tingimustele.

               (4)Seega tuleks võtta kasutusele EGFi vahendid, et anda Prantsusmaa taotluse alusel rahalist toetust summas 17 742 607 eurot.

               (5)Selleks et EGFi vahendeid saaks võimalikult kiiresti kasutusele võtta, tuleks käesolevat otsust kohaldada alates selle vastuvõtmise kuupäevast,

               ON VASTU VÕTNUD KÄESOLEVA OTSUSE:

               Artikkel 1

               Euroopa Liidu 2022. aasta üldeelarvest võetakse koondatud töötajate toetuseks loodud Globaliseerumisega Kohanemise Euroopa Fondi raames kulukohustuste ja maksete assigneeringutena kasutusele 17 742 607 eurot.

               Artikkel 2

               Käesolev otsus jõustub Euroopa Liidu Teatajas avaldamise päeval. Seda kohaldatakse alates [vastuvõtmise kuupäev]
                  47*.

               Brüssel,

                  Euroopa Parlamendi nimel
                        Nõukogu nimel

                  president
                        eesistuja

                     (1)

                        ELT L 153, 3.5.2021, lk 48.

                     (2)

                        Töötajaid koondati ettevõtja Air France ja tema kahe tütarettevõtja (Hop ja Hop training) juures.

                     (3)

                        Komisjoni 8. augusti 2019. aasta delegeeritud määrus (EL) 2019/1755, millega muudetakse Euroopa Parlamendi ja nõukogu määruse (EÜ) nr 1059/2003 (millega kehtestatakse ühine statistiliste territoriaalüksuste liigitus (NUTS)) lisasid (ELT L 270, 24.10.2019, lk 1–56).

                     (4)

                        Muud asjaomased piirkonnad on Alsace (FRF1), Aquitaine (FRI1), Auvergne (FRK1), Bretagne (FRH0), Korsika (FRM0), Languedoc Roussillon (FRJ1), Midi Pyrénées (FRJ2), Nord Pas de Calais (FRE1), Pays de la Loire (FRG0), Provence Alpes Côte d’Azur (FRL0), Rhône Alpes (FRK2), Guadeloupe (FRY1), Martinique (FRY2), Guyane (FRY3) ja Réunion (FRY4).

                     (5)

                        ELT L 393, 30.12.2006, lk 1.

                     (6)

                        Kooskõlas määruse (EL) 2021/691 artikli 7 viienda lõiguga.

                     (7)

                        Île de France (FR10), Nord Pas de Calais (FRE1), Alsace (FRF1), Pays de la Loire (FRG0), Bretagne (FRH0), Aquitaine (FRI1), Languedoc Roussillon (FRJ1), Midi Pyrénées (FRJ2), Auvergne (FRK1), Rhône Alpes (FRK2), Provence Alpes Côte d’Azur (FRL0) ja Korsika (FRM0).

                     (8)

                        Guadeloupe (FRY1), Martinique (FRY2), Guyane (FRY3) ja Réunion (FRY4).

                     (9)

                  https://www.insee.fr/fr/statistiques/5387891

                     (10)

                        https://www.insee.fr/fr/statistiques/serie/001515843

                     (11)

                  Île de France’i piirkonna registreeritud tööotsijad 2021. aasta esimeses kvartalis

                     (12)

                        Ibid.

                     (13)

                        Prantsusmaa koos ülemeredepartemangudega (v.a Mayotte).

                     (14)

                  Demandeurs d'emploi inscrits à Pôle emploi au 4e trimestre 2021

                     (15)

                        Île de France’i piirkonna registreeritud tööotsijaid käsitlev teave 2022. aasta esimese kvartali kohta avaldatakse 28. aprillil 2022.

                     (16)

                  https://www.insee.fr/fr/statistiques/serie/010597557

                     (17)

                  https://idf.drieets.gouv.fr/sites/idf.drieets.gouv.fr/IMG/pdf/defm_ile-de-france_2021t4.pdf

                     (18)

                  https://travail-emploi.gouv.fr/emploi-et-insertion/accompagnement-des-mutations-economiques/obligation-revitalisation-territoire

                     (19)

                        Syndicat National du Personnel Navigant Commercial (Riiklik Kommertslennumeeskondade Liit).

                     (20)

                        Union des Navigants de l'Aviation Civile (Tsiviillennundusmeeskondade Liit).

                     (21)

                        Union Nationale des Syndicats Autonomes – Personnel Navigant Commercial (Prantsusmaa Sõltumatute Ametiühingute Keskliit Kommertslennumeeskondadele).

                     (22)

                         Confédération Française Démocratique du Travail (Prantsusmaa Töötajate Demokraatlik Keskliit).

                     (23)

                        Confédération Générale du Travail – Force Ouvrière (Töötajate Keskliit „Force Ouvrière“).

                     (24)

                        Confédération française de l'encadrement – Confédération générale des cadres (Prantsusmaa Juhtivtöötajate Keskliit – Juhtivtöötajate Üldliit).

                     (25)

                        Läbirääkimised toimusid Air France’is 8. juulist 2020 kuni 18. detsembrini 2020, Hopis 20. aprillist 2021 kuni 28. maini 2021 ning Hop Trainingus 28. jaanuarist 2021 kuni 25. märtsini 2021.

                     (26)

                        ISCED 0–2.

                     (27)

                        ISCED 3.

                     (28)

                        ISCED 4.

                     (29)

                        ISCED 5–8.

                     (30)

                        Ümberõppepuhkuse (congé de reclassement) kohta on Prantsusmaa töökoodeksi artiklis L1233-71 sätestatud, et ettevõtja, kelle juures töötab rohkem kui tuhat inimest, on kohustatud pakkuma artiklis kirjeldatud meetmeid vähemalt nelja kuu jooksul. Eespool nimetatud õigusakti kohaselt on meetmed alates viiendast kuust seega vabatahtlikud ja nimetatud ajal võidakse selleks anda EGFist rahalist toetust vastavalt määruse (EL) 2021/691 artikli 9 lõikele 1. Air France on otsustanud seda meedet pakkuda 12 kuu jooksul. Vanemaealiste töötajate (sündinud enne 1. jaanuari 1965), puudega töötajate ja madala kvalifikatsiooniga töötajate (Air France liigituse järgi N1 ja N2 tase) puhul pikendatakse 12 kuulist ajavahemikku kolme kuu võrra. Käesoleva taotluse alusel ei ole ette nähtud mis tahes rahalist toetust ümberõppepuhkuse esimeseks neljaks kuuks, mis vastab õigusaktiga ette nähtud puhkuse minimaalsele kestusele.

                     (31)

                        Registreerimine SIRENE registris või äriregistris (RCS).

                     (32)

                        Régime Social des Indépendants (füüsilisest isikust ettevõtjate sotsiaalskeem).

                     (33)

                        Osaühing, piiratud vastutusega äriühing jne.

                     (34)

                        Tööotsingutoetus on 70 % koondamisele eelnenud 12 kuu keskmisest palgast.

                     (35)

                        36 kuud nendele töötajatele, kes on koondatud muudelt territooriumidelt kui Île de France ja kelle uus töökoht on mujal kui Île de France.

                     (36)

                        450 eurot nendele töötajatele, kes on koondatud muudelt territooriumidelt kui Île de France ja kelle uus töökoht on mujal kui Île de France.

                     (37)

                        Väljaspool rakendusperioodi makstavaid palgalisasid ei kaasrahastata EGFst.

                     (38)

                        Kümnendkohtade vältimiseks on hinnangulised kulud ühe töötaja kohta ümardatud. Ümardamine ei mõjuta siiski iga meetme kogumaksumust, mis jääb selliseks, nagu ta on Prantsusmaa esitatud taotluses.

                     (39)

                        Ümardamise tõttu ei ole kogusumma päris täpne.

                     (40)

                        ELT L 433 I, 22.12.2020, lk 11.

                     (41)

                        ELT L 433 I, 22.12.2020, lk 29.

                     (42)

                        Summa Prantsusmaa esitatud taotluses, milles käsitleti EGFst rahastatavaid aktiivse tööturu meetmeid ettevõtja Selecta juures toimunud koondamistega seoses, oli väiksem summast, mis eraldati Euroopa Parlamendi ja nõukogu 24. märtsi 2022. aasta otsusega (4 074 296 eurot).
                     Prantsusmaa teavitas komisjoni, et kavandatu kohaselt 2022. aasta jaanuaris toimuma pidanud 107 koondamist õnnestus tänu COVIDi-järgsele majanduse taastumisele ära jätta. Seega vaatas Prantsusmaa Selecta koondatud töötajate abistamiseks vajaminevad summad üle ja vähendas neid. Nüüd on see summa 1 977 200 eurot.
                     Kuna kulukohustuste assigneeringutest jäi Prantsusmaale tehtud makse järgselt eelarvereale alles 2 097 096 eurot, ei ole komisjonil vaja vahendite eelarverealt Air France jaoks kogu kulukohustuse summat üle kanda.

                     (43)

                        Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).

                     (44)

                        ELT L 153, 3.5.2021, lk 48.

                     (45)

                        ELT L 433 I, 22.12.2020, lk 29.

                     (46)

                        Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433 I, 22.12.2020, lk 11).

                     (47)
                  *
                        Kuupäeva lisab Euroopa Parlament enne ELTs avaldamist.